CELEX: 62019CN0942
Language: el
Date: 2019-12-31 00:00:00
Title: Υπόθεση C-942/19: Αίτηση προδικαστικής αποφάσεως την οποία υπέβαλε το Tribunal Superior de Justicia de Aragón (Ισπανία) στις 31 Δεκεμβρίου 2019 — Servicio Aragones de la Salud κατά LB

30.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/13
            
         
      Αίτηση προδικαστικής αποφάσεως την οποία υπέβαλε το Tribunal Superior de Justicia de Aragón (Ισπανία) στις 31 Δεκεμβρίου 2019 — Servicio Aragones de la Salud κατά LB
      (Υπόθεση C-942/19)
      (2020/C 103/19)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Superior de Justicia de Aragón
      
         Διάδικοι στην υπόθεση της κύριας δίκης
      
      
         Εκκαλών: Servicio Aragones de la Salud
      
         Εφεσίβλητη: LB
      
         Προδικαστικά ερωτήματα
      
      
                  1)
               
               
                  Πρέπει η ρήτρα 4 της συμφωνίας πλαισίου για την εργασία ορισμένου χρόνου που συνήφθη από τη CES, την UNICE και το CEEP, η οποία παρατίθεται στο παράρτημα της οδηγίας 1999/70/ΕΚ (1), να ερμηνευθεί υπό την έννοια ότι αποτελεί συνθήκη απασχόλησης, ως προς την οποία οι εργαζόμενοι ορισμένου χρόνου δεν πρέπει να αντιμετωπίζονται δυσμενώς σε σχέση με τους εργαζομένους αορίστου χρόνου, το δικαίωμα που απονέμει η απόκτηση θέσεως εργασίας στον δημόσιο τομέα για υπαγωγή σε ορισμένο υπηρεσιακό καθεστώς ως προς θέση που επίσης ανήκει στον δημόσιο τομέα και η οποία κατεχόταν έως την ημερομηνία αποκτήσεως της νέας αυτής θέσεως;
               
            
                  2)
               
               
                  Πρέπει η ρήτρα 4 της συμφωνίας πλαισίου για την εργασία ορισμένου χρόνου που συνήφθη από τη CES, την UNICE και το CEEP, η οποία παρατίθεται στο παράρτημα της οδηγίας 1999/70/ΕΚ, να ερμηνευθεί υπό την έννοια ότι στη δικαιολόγηση της διαφορετικής αντιμετώπισης, για αντικειμενικούς λόγους, των εργαζομένων ορισμένου χρόνου και των εργαζομένων αορίστου χρόνου περιλαμβάνεται και ο σκοπός αποφυγής σημαντικών δυσλειτουργιών και βλαβών λόγω έλλειψης σταθερότητας όσον αφορά την κάλυψη των οργανικών θέσεων σε τομέα τόσο ευαίσθητο όπως αυτός της παροχής υγειονομικής περίθαλψης, στο πλαίσιο του συνταγματικού δικαιώματος προστασίας της υγείας, ώστε να μπορεί να στηριχθεί σε αυτόν η άρνηση υπαγωγής σε ορισμένο καθεστώς αδείας όσων αποκτούν θέση εργασίας ορισμένου χρόνου, σε αντίθεση με όσους αποκτούν θέση εργασίας αορίστου χρόνου;
               
            
                  3)
               
               
                  Αντιτίθεται στη ρήτρα 4 της συμφωνίας πλαισίου για την εργασία ορισμένου χρόνου που συνήφθη από τη CES, την UNICE και το CEEP, η οποία παρατίθεται στο παράρτημα της οδηγίας 1999/70/ΕΚ, διάταξη όπως αυτή του άρθρου 15 του RD 365/1995 (βασιλικού διατάγματος 365/1995), που εξαιρεί την ανάληψη καθηκόντων αναπληρωτή δημοσίου υπαλλήλου ή υπαλλήλου με σύμβαση ιδιωτικού δικαίου ορισμένου χρόνου από τις περιπτώσεις που παρέχουν δικαίωμα υπαγωγής σε καθεστώς αδείας λόγω εργασίας στον δημόσιο τομέα, σε περίπτωση που το καθεστώς αυτό αναγνωρίζεται σε όσους αποκτούν θέσεις αορίστου χρόνου στον δημόσιο τομέα, είναι δε πιο ευνοϊκό για τον εργαζόμενο του Δημοσίου σε σχέση με άλλα εναλλακτικά υπηρεσιακά καθεστώτα στα οποία θα έπρεπε να ζητήσει να υπαχθεί προκειμένου να μπορέσει να αναλάβει μια νέα θέση εργασίας στην οποία έχει διοριστεί;
               
            
         (1)  Οδηγία 1999/70/ ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP — ΕΕ 1999, L 175, σ. 43.